આદિવાસીઓનું લયબદ્ધ સંગીત સાંભળવાના બહાના હેઠળ, પડદાની આડશે બેસીને ખાનગી મહેફિલ ગોઠવી શકાય તેવી સગવડ આ સ્થળે હતી. આ જગ્યા શોધી કાઢવા બદલ ઓસ્કરે તો ક્લોનોવ્સ્કાને ‘કોલંબસ’નું બિરુદ આપી દીધું હતું! આ જગ્યાનો તો જાણે નિયમ જ એ હતો, કે કળાની દૃષ્ટિએ માત્ર છીછરાં મનોરંજનનું જ નહીં, પરંતુ અમાનવીય આફ્રિકન પશુતાનું પણ જાઝના બહાને નિદર્શન કરવું! એસએસ અને નાઝી પાર્ટીના અધિકારીઓને તો વિએનાના વોલ્ટ્ઝ ઉમ-પા-પાનો લય જ પસંદ હતો, અને જાઝથી તો એ લોકો જાણી જોઈને દૂર જ રહેતા હતા!